Captain America: Brave New World

Το Captain America: Brave New World είναι επερχόμενη Αμερικανική υπερηρωική ταινία βασισμένη στον χαρακτήρα των Marvel Comics Σαμ Γουίλσον / Captain America, σε παραγωγή από την Marvel Studios και διανομή από την Walt Disney Studios Motion Pictures. Είναι προγραμματισμένο να είναι το τέταρτο μέρος της σειράς ταινιών Captain America, συνέχεια της τηλεοπτικής μίνι σειράς The Falcon and the Winter Soldier (2021), και συνολικά η 35η ταινία του Κινηματογραφικού Σύμπαντος της Marvel (MCU). Σκηνοθετήθηκε από τον Τζούλιους Ονά, ο οποίος έγραψε το σενάριο μαζί με τους Μάλκολμ Σπέλμαν και Ντέιλαν Μάσον, και πρωταγωνιστεί ο Άντονι Μακί ως Σαμ Γουίλσον / Captain America μαζί με τους Ντάνι Ραμίρεζ, Καρλ Λάμπλι, Τιμ Μπλέικ Νέλσον, Σίρα Χάας, Χάρισον Φορντ, και Λιβ Τάιλερ.

Το Captain America: Εμφύλιος Πόλεμος (2016) θεωρούταν η ολοκλήρωση της τριλογίας Captain America με τον Κρις Έβανς να πρωταγωνιστεί ως Στιβ Ρότζερς, με τον Γουίλσον του Μακί να γίνεται ο νέος Captain America στο The Falcon and the Winter Soldier. Οι Σπέλμαν και Μάσον, ο βασικός σεναριογράφος και ένας σεναριογράφος της σειράς, προσλήφθηκαν για να γράψουν το σενάριο της ταινίας τον Απρίλιο του 2021, και ο Μακί υπέγραψε συμβόλαιο για να επιστρέψει εκείνο τον Αύγουστο. Ο Ονά προσλήφθηκε τον Ιούλιο του 2022, όταν ο τίτλος της ταινίας ανακοινώθηκε ως Captain America: New World Order, ενώ οι υπόλοιποι ηθοποιοί αποκαλύφθηκαν εκείνο τον Σεπτέμβριο. Τα γυρίσματα ξεκίνησαν στα Trilith Studios στην Ατλάντα τον Μάρτιο του 2023 και ολοκληρώθηκαν τον Ιούνιο. Τον ίδιο μήνα, ο τίτλος της ταινίας άλλαξε σε Captain America: Brave New World.

Το Captain America: Brave New World είναι προγραμματισμένο να κυκλοφορήσει στις Ηνωμένες Πολιτείες Αμερικής στις 26 Ιουλίου του 2024, ως μέρος της Φάσης Πέντε του MCU.

Παραπομπές

Εξωτερικοί σύνδεσμοι 

  στο Marvel.com
 

Επερχόμενες ταινίες
Ταινίες του 2024
Αμερικανικές θρίλερ ταινίες δράσης
Αμερικανικές ταινίες δράσης - επιστημονικής φαντασίας
Ταινίες σίκουελ
Captain America (σειρά ταινιών)
Ταινίες βασισμένες σε έργα του Σταν Λι
Ταινίες γυρισμένες στα Trilith Studios
Ταινίες γυρισμένες στην Ατλάντα
Ταινίες της Πέμπτης Φάσης του Κινηματογραφικού Σύμπαντος της Marvel
Crossover ταινίες με υπερήρωες
Επερχόμενες ταινίες σίκουελ